**Astăzi este Anul Nou**

*Emilia Plugaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Astăzi este Anul Nou,

Dar mai e şi ziua mea.

Cel mai bun şi drag cadou

Sunt câţiva fulguţi de nea.

Fulgii mi-au venit la geam.

Iute ies, alerg afară.

Fulguleţii jucăuşi

Mă sărută, mă-nconjoară.

M-au şi prins în dansul lor:

– Piciule, să ne trăieşti!

Până vine alt An Nou,

Mare, mare să ne creşti!

Eu ştiu cine va trimis!

Le strig fulgilor de nea –

Moşul cel cu plete albe,

Tatăl meu şi mama mea!